Lav et referat af nedenstående tekst:

Tekst:
Klokken 10.24 modtog Nordjyllands Beredskab et opkald om 'bil i vand'. Ved nærmere eftersyn kunne beredskabet konstatere, at bilen ikke helt var endt i vandet i den store sø i Svanelunden i Hjørring - men tæt på. - Én af kommunens biler var i gang med naturpleje af stier rundt omkring søerne, og ramte i den forbindelse et glat underlag, fortæller indsatsleder Dennis Møller Jensen. - Bilen gled så ud til siden ud mod vandet, og den hænger nu på skrænten. Føreren er uskadt, oplyser indsatslederen fra Nordjyllands Beredskab. - Vedkommende blev siddende i bilen og sad helt stille indtil brandvæsenet kom og hjalp personen med at komme ud. De har nu fået stabiliseret bilen, så den ikke skrider ned i vandet. Næste opgave er, at den skal bugseres op. Nordjyllands Politi og DMI advarer om isslag og meget glatte veje i Nordjylland mandag - politiet har modtaget mange opkald om faldulykker og Aalborg Universitetshospital melder om travlhed på skadestuen.

Referat:
Det er meget glat i det nordjyske mandag. Det fik føreren af en bil fra Hjørring Kommune også at mærke.